
Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)  te članaka 11., 13. i 40. Statuta Grada Delnica („Službene novine Grada Delnica“ broj 2/21 i 6/25), Gradsko vijeće Grada Delnica, na sjednici održanoj ___. listopada 2026. godine donijelo je

ODLUKU O IZMJENAMA I DOPUNAMA ODLUKE O JAVNIM PRIZNANJIMA I POSEBNIM NAGRADAMA GRADA DELNICA

Članak 1.
U Odluci o javnim priznanjima i posebnim nagradama Grada Delnica („Službene novine Grada Delnica“ broj 3/24) u članku 9. stavku 1. riječi: „ s prebivalištem, odnosno sjedištem na području Grada Delnica“ brišu se. 

Članak 2.
U članku 14. stavku 3. nakon riječi: „među njima“ dodaju se riječi: „, a tiskano priznanje dobiva svaki od nagrađenih“.

Članak 3.
u članku 15. stavak 1. riječ „Prijedlog za imenovanje Počasnim građaninom Grada Delnica“ mijenja se i glasi: „Obrazloženi prijedlog za imenovanje Počasnim građaninom Grada Delnica koji zadrži životopis i opis zasluga zbog kojih se predlaže da dodjelu javnog priznanja“.

Članak 4.
Ova Odluka stupa na snagu osmog dana od dana objave u „Službenim novinama Grada Delnica“.

KLASA: 061-03/23-01/2
URBROJ: 2170-6-5-3-26-xx
Delnice, ___. listopada 2026. godine

Gradsko vijeće Grada Delnica


OBRAZLOŽENJE

Članak 1. Briše se ograničenje da se godišnja nagrada može dodijeliti samo fizičkoj osobi/osobama ili pravnoj osobi s prebivalištem na području Grada Delnica, obzirom i osobe s prebivalištem/sjedištem drugdje mogu dati značajan doprinos za ukupni gospodarski i društveni život Grada.
Članak 2. Iako se i do sada, u slučaju kad su Godišnju nagradu dobile dvije osobe, novčani iznos dijelio, a tiskano priznanje radilo za svaku osobu posebno, dobro je da to bude i definirano Odlukom.
Članak 3. Odredba se detaljnije definira kako bi se pobliže objasnila potreba za obrazlaganjem zasluga za imenovanjem nekoga Počasnim građaninom, odnosno dostavom životopisa i opisa zasluga predloženog.

